**pravila tekmovanja BISTRŠKI TEK (10 km)**

*Prosimo, da pravila natančno preberete. Prijava brez predložene podpisane izjave (na koncu dokumenta) ni veljavna. Podpisano in skenirano izjavo lahko pošljete organizatorju po e-pošti ali jo izpolnjeno oddate ob prevzemu startnih številk. V teh pravilih uporabljeni izrazi, zapisani v moški slovnični obliki, so uporabljeni kot nevtralni za ženski in moški spol.*

**ORGANIZATOR**

Organizator tekaške prireditve je Tekaško društvo Bistrc, Cankarjeva ulica 18, 6250 Ilirska Bistrica, Slovenija.

**POGOJI SODELOVANJA**

Tekmovanja na 10 km se lahko udeležijo tekmovalci, ki najpozneje na dan tekmovanja dopolnijo 16 let, so ustrezno psihofizično pripravljeni za dolgotrajne napore in takšno obliko tekmovanja v naravi, imajo urejeno zdravstveno zavarovanje in v celoti izpolnjeno prijavo na tekmovanje s plačano startnino. Izjemoma se lahko tekmovanja na 10 km udeležijo mlajši od 16 let.

**Prijave na članski tek na 10 km ter otroške, mladinske teke in Cicitek Bistrškega teka so možne tudi na dan tekmovanja.**

Vsi tekmovalci s podpisom izjave, ki je dostopna na zadnji strani tega dokumenta, potrdijo, da tekmujejo na lastno odgovornost, da so seznanjeni s pravili tekmovanja in jih razumejo ter da so seznanjeni z možnostjo nevarnih situacij, ki je lahko sestavni del tekmovanja. Za tekmovalce do 18 let izjavo podpišejo starši oziroma skrbniki (prijavitelji). Mlajši od 16 let praviloma tekmujejo na otroških in mladinskih progah (kontaktiraj organizatorja v primeru udeležbe mlajših tekačev). Odgovornost za tekače na otroških in mladinskih progah ter Ciciteku prevzamejo prijavitelji. S prijavo se tekmovalec odreka možnosti prenosa odgovornosti na organizatorja, sotekmovalce ali tretje osebe.

**STARTNA ŠTEVILKA**

Vsak tekmovalec dobi startno številko, ki jo mora ves čas tekmovanja nositi na vidnem mestu na prsih oziroma sprednjem delu telesa. Ni je dovoljeno nositi na hrbtu ali ob strani telesa. Za neupoštevanje tega pravila se lahko tekmovalec kaznuje s časovnim pribitkom 15 minut.

**OKREPČEVALNICE**

* 2,6 km (voda)
* 6 km (voda)
* cilj (voda, sadje, izotonični napitek)

**KONTROLNE TOČKE IN OZNAKE NA PROGI**

Start in cilj članskega teka na 9,7 km ter otroških in mladinskih tekov na 300 m, 600 m in 1 km so na Črnih njivah nad Ilirsko Bistrico. Trasa članskega teka je speljana po dobro utrjenih makadamskih poteh med visokimi borovci in cvetočimi kraškimi travišči. Proga, ki se v prvem delu pretežno vzpenja, v drugem delu pa spušča, je speljana pod slikovitim slemenom Milanje, ki je poznano tudi kot Volovja reber.

Otroški in mladinski teki so speljani v okolici prizorišča na Črnih njivah. Dolžine prog so od 300 do 1000 metrov, odvisno od starostne kategorije udeležencev. Proge potekajo po ravnem terenu, največji skupni vzpon mladinske proge na dolžini 1000 m je približno 20 metrov.

Poleg okrepčevalnic bo na tekmovalnih progah nekaj kontrolnih točk s kontrolo prihoda tekačev. Za varnost tekmovalcev na tekmovalnih progah bodo skrbeli reditelji, kontrolorji in reševalna služba. Kadarkoli na progi lahko reševalno osebje, kontrolor ali reditelj, ki oceni, da tekmovalec ni več sposoben varno nadaljevati tekme, tekmovalca izloči iz tekme, zanj ustrezno poskrbi in po potrebi uredi prevoz do ciljnega prostora. Če tekmovalec ne upošteva odločitve reševalnega osebja, kontrolorja ali reditelja, je takoj izključen.

Tekmovalna proga bo označena, na ključnih mestih bodo tudi reditelji, ki bodo pomagali pri usmerjanju. Vsi tekmovalci se morajo držati označenih predvidenih poti. Kakršnokoli uporaba bližnjic in tek izven poti se kaznuje s takojšnjo izključitvijo s tekmovanja. Organizator si pridržuje pravico preverjanja identitete posameznika. Spremstvo živali med tekom ni dovoljeno. Tekmovalec je dolžan upoštevati navodila organizatorja in spoštovati označbe na progah.

**ČASOVNE OMEJITVE IN ODSTOP**

Čas zaključka tekmovanja je omejen, zato mora tekmovalec, ki želi biti uradno uvrščen, priteči v cilj v predpisanem času.

Časovni limit: **cilj 10.30 / Špičasti hrib (5,2 km) 9.52**

Tekmovalec, ki med tekmo odstopi, mora bodisi to sporočiti organizatorju na najbližji okrepčevalnici bodisi se vrniti do cilja in o odstopu obvestiti organizatorja ali organizatorja o odstopu obvestiti po telefonu.

Tekmovalec v primeru poškodbe in nezmožnosti nadaljevanja poti do najbližje okrepčevalnice ali cilja obvesti organizatorja po telefonu (če je to možno) ali s pomočjo sotekmovalcev.

Po prejemu informacije bo organizator aktiviral reševalno službo. Čas prihoda je odvisen od lokacije poškodovanega tekmovalca in zahtevnosti pristopa. Hitrost evakuacije oziroma povratka v cilj je odvisna tudi od vzroka odstopa.

Izven časovnega limita organizator ne zagotavlja nikakršne oskrbe in usmerjanja na progi, reditelji takšne tekmovalce napotijo k cilju po najkrajši poti.

**IZKLJUČITEV S TEKMOVANJA IN PRITOŽBENI POSTOPEK**

* neupoštevanja označene tekmovalne trase
* uporabe bližnjic
* uporaba kakršnekoli oblike prevoza med tekmo
* odmetavanja ali odlaganja smeti (razen na okrepčevalnicah) ter ogrožanja rastlinskega in živalskega sveta ob tekmovalni progi
* zamenjave startne številke z drugim tekmovalcem\*
* izogibanje pomoči sotekmovalcem v težavah
* nešportnega vedenja, žaljenja sotekmovalcev, organizatorja in tretjih oseb
* neupoštevanja navodil organizatorja, reševalne službe in kontrolorjev
* neprimernih vsebin na fotografijah ali posnetkih, objavljenih po tekmovanju, ki žalijo druge udeležence, organizatorja ali tretje osebe

\* Za nošenje startne številke na napačnem mestu se h končnemu času pribije 15 minut

V primeru izključitve bo organizator po zaključku tekmovanja obravnaval vzroke zanjo in odločil o prepovedi udeležbe izključene osebe prihodnje leto ali za vedno, če bi za tako odločitev obstajali upravičeni razlogi.

Popravke rezultatov, spremembe in druge zahtevke bo mogoče uveljavljati 10 minut po objavi rezultatov. Odločitev organizatorja je dokončna.

**KLJUČNE ŠTEVILKE ORGANIZATORJEV**

V primeru lastne poškodbe ali poškodbe sotekmovalcev, ko niste zmožni o tem neposredno obvestiti organizatorjev na progi, lahko pokličite spodnje številke:

+386 (0)41 353 921 (Miodrag Vujković)

+386 (0)41 290 267 (Gregor Kovačič)

112 – klicna številka za klice v sili

Ob klicu povejte, kdo kliče, kaj se je zgodilo, kje se je zgodilo (če znate opisati lokacijo, jo opišite, če ne, zadostuje tudi podatek o pretečenih km na vaših športnih urah), kakšne so poškodbe in kakšno pomoč potrebujete.

**SPREMEMBA TEKMOVALNE PROGE – ODPOVED TEKMOVANJA**

Tekmovanje bo v vsakem vremenu. Izjema so situacije, ko je lahko ogrožena varnost udeležencev (izjemni vremenski dogodki in druge naravne nesreče). V takem primeru o nadomestni različici tekmovalne proge ali celo o odpovedi tekmovanja odloča upravni odbor tekmovanja.

Organizator si pridržuje pravico, da kadarkoli in brez predhodnega opozorila spremeni potek tekmovalne proge in lokacijo okrepčevalnic. Spremembe bodo objavljene na spletnih straneh prireditve. V primeru izjemnih vremenskih dogodkov (izjemni nalivi, orkanski veter, nevarnost udara strel ipd.) in drugih naravnih nesreč se lahko start tekme prestavi za največ 24 ur. Če tekmovanja tudi takrat ne bo mogoče izvesti, se tekma odpove. V tem primeru se tekmovalcem povrne 50 % plačane startnine, lahko pa se tekmovalci odločijo, da bodo plačano startnino izkoristili za tekmo v prihodnjem letu. Seznam prijavljenih s startnimi številkami bo objavljen na spletni strani.

**SOGLASJE O UPORABI FILMSKEGA IN FOTOGRAFSKEGA GRADIVA**

S prijavo se tekmovalci strinjajo, da je lahko celotno posneto filmsko in fotografsko gradivo javno prikazovano in uporabljeno v promocijske namene tekmovanja. Organizator si pridržuje vse pravice presnemavanja in distribucije celotnega filmskega in fotografskega gradiva.

**VARSTVO NARAVE IN OKOLJA**

Tekmovanje poteka na območju življenjskega prostora velikih zveri, velikih ptic ujed in Nature 2000, zato se je treba držati osnovnih pravil varstva narave in okolja. Tekmovalci med tekmo ne smejo onesnaževati okolja, odmetavati ter odlagati smeti na in ob progi od starta do cilja, razen na okrepčevalnicah. Odmetavanje ali odlaganje smeti ter ogrožanje rastlinskega in živalskega sveta ob tekmovalni progi so lahko razlogi za izključitev tekmovalca s tekmovanja.

Tekmovalce naprošamo, da upoštevajo navodila organizatorjev glede parkiranja, prehrane ter ločevanja in odlaganja odpadkov na prireditvenem prostoru.

**BISTRŠKI TEK**

Prijavnica in izjava

|  |  |
| --- | --- |
| **Priimek in ime** |  |
| **Spol** | **M Ž** |
| **Kraj bivanja** |  |
| **Leto rojstva** |  |
| **Organizacija (društvo, klub …)** |  |
| **Kategorija (vpiše organizator)** |  |
| **Telefon**  |  |
| **Elektronska pošta** |  |

S podpisom prijavnice izjavljam, da sem seznanjen/-a s Pravili tekmovanja, se z njimi strinjam in soglašam z zapisanim. Hkrati soglašam, da tekmujem na lastno odgovornost.

Kraj in datum Podpis tekmovalca/-ke

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

**BISTRŠKI TEK**

**Prijavnica in izjava za tekmovalke/-ce, mlajše od 15 in starejše od 12 let**

**Na tekmovalni razdalji Bistrškega teka (10 km) lahko tekmujejo tekmovalci starejši od 12 let (letnik 2010 in starejši). V tem primeru morajo mlajši od 15 let (letnik 2007) teči v spremstvu odrasle osebe, ki je navedena v tej prijavnici in je tudi prijavljena na tek. Strinjanje z udeležbo na teku s podpisom te izjave potrdi starš oz. zakoniti zastopnik tekmovalca, mlajšega od 15 let.**

|  |  |
| --- | --- |
| **Priimek in ime** |  |
| **Spol** | **M Ž** |
| **Naslov**  |  |
| **Rojstni podatki** |  |
| **Organizacija (društvo, klub …)** |  |
| **Telefon naslov starša ter spremljevalne osebe** |  |  |

Podpisani \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (starš oz. zakoniti zastopnik) zgoraj navedenega tekmovalca izjavljam, da sem seznanjen/-a s Pravili tekmovanja, se z njimi strinjam in soglašam z zapisanim ter da sem s pravili seznanil tudi mojega otroka. Hkrati soglašam, da moj otrok \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ tekmuje na lastno odgovornost v spremstvu prijavljenega tekmovalca/-ke \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Kraj in datum \_\_\_\_\_\_\_\_\_\_\_\_\_\_\_\_\_\_\_\_

Podpis starša oz. zakonitega zastopnika

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podpis spremljevalne tekmovalke/-ca

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Vpiše organizator**

 **PPT NTP**

|  |  |  |
| --- | --- | --- |
| **Kategorija**  |  |  |
| **Štartna številka** |  |